যাদবপুর বিশ্ববিদ্যালয়ে ফের অশান্তি। ছাত্র সংসদের ভোট করার দাবিতে উপাচার্য, সহ উপাচার্য, রেজিস্ট্রার, অধ্যাপক  ও পরিচালন সমিতির সদস্যদের ঘেরাও করে বিক্ষোভ দেখাচ্ছেন ছাত্র-ছাত্রীরা। বিষয়টি নিয়ে আচার্যের সঙ্গে  সোমবার কথা বলার আশ্বাস দিয়েছে বিশ্ববিদ্যালয় কর্তৃপক্ষ। যদিও ছাত্র-ছাত্রীদের দাবি আজই নোটিফিকেশন জারি করতে হবে।বিজ্ঞপ্তি জারি না হওয়া পর্যন্ত আন্দোলন চলবে বলেও জানিয়েছেন তারা। গত অক্টোবরেই শিক্ষামন্ত্রী  নির্দেশ দেন মাধ্যমিক ও উচ্চমাধ্যমিক পরীক্ষার জন্য জুন-জুলাইয়ের আগে কলেজ বিশ্ববিদ্যালয়গুলিতে ভোট করা যাবে না। যদিও,গত মঙ্গলবার যাদবপুর বিশ্বিদ্যালয়ের কর্মসমিতি নিজেদের নির্ঘণ্ট মেনেই ভোটের পক্ষে সিদ্ধান্ত নেয়। সরকারকে সেকথা জানানোও হয়। কিন্তু পত্রপাঠ সেই প্রস্তাব খারিজ করে শিক্ষাদফতর। এই ঘটনা,তাদের স্বাধিকারে হস্তক্ষেপ বলেই  মনে করছে বিশ্ববিদ্যালয়। সঠিক সময়ে নির্বাচনের দাবিতে আজ বিশ্ববিদ্যালয়ে মিছিল করে  ছাত্রছাত্রীরা। বৈঠকে করে বিশ্ববিদ্যালয়ের কর্মসমিতিও। ছাত্রদের দাবিকে সমর্থন জানিয়েছে বিশ্ববিদ্যালয়ের অধ্যাপক সংগঠন জুটা।
 ওয়েব ডেস্ক: যাদবপুর বিশ্ববিদ্যালয়ে ফের অশান্তি। ছাত্র সংসদের ভোট করার দাবিতে উপাচার্য, সহ উপাচার্য, রেজিস্ট্রার, অধ্যাপক  ও পরিচালন সমিতির সদস্যদের ঘেরাও করে বিক্ষোভ দেখাচ্ছেন ছাত্র-ছাত্রীরা। বিষয়টি নিয়ে আচার্যের সঙ্গে  সোমবার কথা বলার আশ্বাস দিয়েছে বিশ্ববিদ্যালয় কর্তৃপক্ষ। যদিও ছাত্র-ছাত্রীদের দাবি আজই নোটিফিকেশন জারি করতে হবে।বিজ্ঞপ্তি জারি না হওয়া পর্যন্ত আন্দোলন চলবে বলেও জানিয়েছেন তারা। গত অক্টোবরেই শিক্ষামন্ত্রী  নির্দেশ দেন মাধ্যমিক ও উচ্চমাধ্যমিক পরীক্ষার জন্য জুন-জুলাইয়ের আগে কলেজ বিশ্ববিদ্যালয়গুলিতে ভোট করা যাবে না। যদিও,গত মঙ্গলবার যাদবপুর বিশ্বিদ্যালয়ের কর্মসমিতি নিজেদের নির্ঘণ্ট মেনেই ভোটের পক্ষে সিদ্ধান্ত নেয়। সরকারকে সেকথা জানানোও হয়। কিন্তু পত্রপাঠ সেই প্রস্তাব খারিজ করে শিক্ষাদফতর। এই ঘটনা,তাদের স্বাধিকারে হস্তক্ষেপ বলেই  মনে করছে বিশ্ববিদ্যালয়। সঠিক সময়ে নির্বাচনের দাবিতে আজ বিশ্ববিদ্যালয়ে মিছিল করে  ছাত্রছাত্রীরা। বৈঠকে করে বিশ্ববিদ্যালয়ের কর্মসমিতিও। ছাত্রদের দাবিকে সমর্থন জানিয়েছে বিশ্ববিদ্যালয়ের অধ্যাপক সংগঠন জুটা।